  Майя Бывальцева Москваын Михаил Калашниковлы синпелетэз усьтон дырез 8-тӥ куартолэзьлы выжтӥзы. Кар иворъёсъя «Москва» агентстволы со сярысь вераз скульптураез кылдытӥсь, Россиысь калык суредась Салават Щербаков. «Синпелет толэзь ортчыса кисьтэмын луоз, нош синпелетэз усьтон Оружейной скверын, Краснопролетарской ульчалэн сэрегаз, 8-тӥ куартолэзе луоз. Валтӥсез малпан таӵе — Михаил Тимофеевич сямызъя каньыл адями, кияз автомат возе но со шоры дун-шектэм аппарат шоры сямен учке», — вераз скульптор. Тодэ вайытом, конструкторлы синпелетэз усьтыны нырысь ик чакламын вал 21-тӥ толшоре. 1948-тӥ арын 21-тӥ толшоре СССР-ысь вооружениея министр Дмитрий Устинов Калашниковлэсь автоматсэ эскерон вылысь поттон сярысь пуктэтэз юнматӥз вал. Тегъёс: Ижкар Москва Удмуртия Россия МихаилКалашников синпелет Калашниковлэнавтоматэз  